Charlie Plummer

Charlie Faulkner Plummer (* 24. máj 1999, Poughkeepsie, New York, USA) je americký herec, známy z filmov ako Všetky prachy sveta (2017) a Spoľahni sa na Petea (2017) a z televízneho seriálu Looking for Alaska (2019).

 Detstvo 

Plummer sa narodil v meste Poughkeepsie v štáte New York. Jej matka je divadelná herečka Maia Guest a otec je spisovateľ a producent John Christian Plummer. Má mladšieho brata Jamesa. Jeho rodina sa často sťahovala kvôli pracovným povinnostiam rodičov, čo viedlo k tomu, že počas detstva navštevoval sedem rôznych škôl.

 Kariéra 

Ako dieťa si Plummer zahral v krátkych filmoch ako napríklad Frank (2010), Three Things (2011) a Alan Smithee (2012). V roku 2011 sa objavil v ôsmich epizódach historického seriálu HBO Impérium – Mafia v Atlantic City. O rok neskôr debutoval v celovečernom filme v dráme Not Fade Away.

V roku 2015 stvárnil hlavnú úlohu King Jack (2015), ktorý bol režijným debutom Felixa Thompsona a mal premiéru na Tribeca Film Festival.

V roku 2017 sa objavil po boku hercov ako Travis Fimmel, Chloë Sevigny a Steve Buscemi vo filme Spoľahni sa na Petea. Za svoj herecký výkon získal Plummer Cenu Marcella Mastroianniho pre mladého herca. V rovnakom roku stvárnil uneseného dediča Johna Paula Gettyho III v kriminálnom trileri Všetky prachy sveta, ktorý režíroval Ridley Scott.

V roku 2018 získal hlavnú rolu v seriálovej adaptácii románu Johna Greena, Looking for Alaska, kde si zahral po boku herečiek ako Kristine Froseth a Sofia Vassilieva. Seriál aj Plummerov výkon si vyslúžili pozitívne hodnotenia kritikov.

V roku 2020 sa predstavil v dráme Moje veľké tajomstvo, kde hral mladíka diagnostikovaného so schizofréniou, a tiež v čiernej komédii Čistá náhoda. Obe snímky získali priaznivé recenzie.

V roku 2022 sa objavil v tínedžerskej dráme Wildflower, po boku hercov ako Ryan Kiera Armstrong, Kiernan Shipka, Alexandra Daddario či Jacki Weaver. V roku 2023 hral postavu Dylana vo filme National Anthem, ktorý získal pozitívne ohlasy a Plummerov výkon bol opäť vysoko oceňovaný kritikmi.

 Súkromný život 

Plummer žije v New York City a je vegetarián. 

 Iné projekty 

 Externé odkazy 



 Zdroj 

Kategória:Filmoví herci USA
Kategória:Televízni herci USA
Kategória:Vegetariáni USA
Kategória:Osobnosti zo štátu New York